text: সড়কের পাশ থেকে মাদরাসা শিক্ষার্থীর লাশ উদ্ধার | Online Version
  সড়কের পাশ থেকে মাদরাসা শিক্ষার্থীর লাশ উদ্ধার ...
  ১৭ জানুয়ারি, ২০২২ ১৮:৫৩
  আশুলিয়ায় একটি সড়কের পাশ থেকে আরাফাত (১২) নামে এক মাদরাসা শিক্ষার্থীর লাশ উদ্ধার করা হয়েছে। সোমবার দুপুর ১২টার দিকে নবীনগর-চন্দ্রা মহাসড়কের কবিরপুর বাসস্ট্যান্ড এলাকা থেকে এই শিশুর লাশ হাসপাতালে নিয়ে যান স্থানীয়রা। পরে মরদেহের ময়নাতদন্তের জন্য
  রাজধানীর শহীদ সোহ্‌রাওয়ার্দী মেডিকেল কলেজ হাসপাতালে পাঠানো হয়।
  আরাফাত রাঙ্গামাটির জেলার বাসিন্দা আজাহার আলীর ছেলে। সে কবিরপুরের বাইদগাঁও এলাকার একটি আবাসিক মাদরাসায় পড়াশোনা করতো।
  বাংলাদেশ কোরিয়া মৈত্রী হাসপাতালের ইমার্জেন্সি মেডিকেল অফিসার ইএমও ডা. এ বি এম আব্দুল্লাহ বলেন, দুপুর ১২টার দিকে কয়েক ব্যক্তি আরাফাত নামে ওই শিশু শিক্ষার্থীর মরদেহ নিয়ে আসে। নিয়ে আসার দুই-তিন ঘণ্টা আগেই তার মৃত্যু হয় বলে ধারণা করা হচ্ছে। পরে আমরা পুলিশকে জানালে তারা ২টার দিকে এসে মরদেহ নিয়ে যায়। আরাফাতের শরীরের বিভিন্ন স্থানে ক্ষত রয়েছে।
  এ বিষয়ে আশুলিয়া থানার উপ-পরিদর্শক (এসআই) নুরুল ইসলাম বলেন, হাসপাতাল থেকে খবর পেয়ে মরদেহটি উদ্ধার করা হয়। মরদেহ ময়নাতদন্তের জন্য ঢাকার সোহরাওয়ার্দী মেডিকেল কলেজ হাসপাতালের মর্গে পাঠানো হয়েছে। পরিবারকে খবর দেওয়া হয়েছে। তারা রাঙ্গামাটি থেকে রওনা হয়েছেন।